Premierul desemnat Nicolae Ciucă: Vom negocia cu toate forţele politice responsabile.
Klaus Iohannis l-a desemnat joi pe ministrul Apărării, Nicolae Ciucă, să formeze Guvernul. Prima declaraţie a noului premier desemnat: Vom negocia cu toate forţele politice responsabile.
Premierul desemnat Nicolae Ciucă a declarat joi că va negocia cu toate forţele responsabile astfel încât Guvernul să fie aprobat în Parlament."Am înţeles încredinţarea acestui mandat ca pe un gest de responsabilitate pe care trebuie să îl avem în aceste momente dificile pentru a putea depăşi situaţia de criză în care ne aflăm, astfel încât cetăţenii să beneficieze de tot ceea ce poate un Guven în deplinătatea sa să ofere prin deciziile şi acţiunile pe care le întreprinde", a spus Nicolae Ciucă după ce a fost desemnat de preşedintele Klaus Iohannis.Acesta a anunţat că va negocia cu toate forţele politice responsabile."Vom negocia cu toate forţele responsabile astfel încât într-o perioadă de timp cât mai scurtă să reuşim să alcătuim Guvernul şi de asemenea să negociem cu toate forţele responsabile astfel încât Guvernul propus să poată să fie aprobat în Parlament", a mai spus Ciucă.